Source: http://gymsmb.hu/indexak.php?pID=it25
Timestamp: 2018-08-17 03:14:05+00:00

Document:
„Együtt az igazság útján” A Mosonmagyaróvári Városi Bíróság komplex akadálymentesítése
Az 1998. évi XXVI. törvény szabályozta, hogy a közintézményeknek akadálymentesnek kell lenniük. Az intézkedés célja a komplex, azaz fizikai és info-kommunikációs akadálymentesítés, más kifejezéssel az egyenlő esélyű hozzáférés, ezáltal a fogyatékos emberek életminőségének javítása, a közszolgáltatásokhoz való egyenlő esélyű hozzáférés biztosítása.
A Győr-Moson-Sopron Megyei Bíróság Uniós támogatásban részesült a Nemzeti Fejlesztési Ügynökséggel kötött Támogatási Szerződés alapján, melynek folyósításában közreműködő szervezet az ESZA Társadalmi Szolgáltató Nonprofit Kft. volt.
A támogatás összege a Győr-Moson-Sopron Megyei Bíróságon 29.177.134,- forint volt.
A Mosonmagyaróvári Városi Bíróság komplex akadálymentesítésének keretében megvalósul a mozgássérültek, vakok és gyengénlátók és a hallássérültek a bírósági épületbe történő bejutása és eligazodása.
Ennek keretében a Mosonmagyaróvári Városi Bíróságon emelő készült, mely nem csupán a mozgássérültek számára teszi lehetővé a bírósági épületbe való önálló bejutást, hanem az idős és beteg emberek számára is. A bíróság épületének közelében valósult meg a mozgássérült parkoló. Létesítésre kerül a városi bíróság épületében a vakok és gyengénlátók számára az épületen belüli mozgást segítő vezető sáv, tapintható- és hangos térkép, valamint braille írásos táblák kerülnek elhelyezésre. A hallássérültek számára nyújt segítséget a tárgyalótermekben és az ügyfélszolgálati irodában létesített indukciós hurok, mely a hallókészülékkel rendelkezők számára erősíti a hangot.
A projekt megvalósításával, a komplex akadálymentesítéssel nemcsak a sérült ügyfelek esélyegyenlősége nő, hanem valamennyi ügyfél részére kedvezőbb lett a bíróságokon való megjelenés lehetősége. A projekt keretében kialakításra kerül a Győr-Moson-Sopron Megyei Bíróság akadálymentesített honlapja (www.gymsmb.hu) is, amelynek segítségével az állampolgárok hasznos információkat szerezhetnek a megyei bíróságokról.
Az elnyert pályázat sikeréhez segítő együttműködéssel hozzájárultak a Siketek és Nagyothallók Megyei Egyesülete, a Vakok és Gyengénlátók Győr-Moson-Sopron Megyei Egyesülete.
Köszönet érte minden szervezetnek!
További információk a projekttel összefüggésben a www.birosag.hu, a www.esf.hu, valamint a www.nfu honlapon találhatóak.

References: Bíróság 
 Bíróság 
 Bíróság 
 bíróság 
 bíróság 
 Bíróság